CELEX: 62013CN0599
Language: sk
Date: 2013-11-22 00:00:00
Title: Vec C-599/13: Návrh na začatie prejudiciálneho konania, ktorý podal Raad van State (Holandsko) 22. novembra 2013 — Somalische Vereniging Amsterdam en Omgeving (SOMVAO)/Staatssecretaris van Veiligheid en Justitie

25.1.2014   
            
            
               SK
            
            
               Úradný vestník Európskej únie
            
            
               C 24/12
            
         Návrh na začatie prejudiciálneho konania, ktorý podal Raad van State (Holandsko) 22. novembra 2013 — Somalische Vereniging Amsterdam en Omgeving (SOMVAO)/Staatssecretaris van Veiligheid en Justitie
   (Vec C-599/13)
   2014/C 24/22
   Jazyk konania: holandčina
   
      Vnútroštátny súd, ktorý podal návrh na začatie prejudiciálneho konania
   
   Raad van State
   
      Účastníci konania pred vnútroštátnym súdom
   
   
      Odvolateľ: Somalische Vereniging Amsterdam en Omgeving (SOMVAO)
   
      Odporca: Staatssecretaris van Veiligheid en Justitie
   
      Prejudiciálne otázky
   
   
               1.
            
            
               Poskytuje článok 4 nariadenia Rady (ES, Euratom) č. 2988/95 z 18. decembra 1995 o ochrane finančných záujmov Európskych spoločenstiev (1) alebo článok 53b ods. 2 písm. c) nariadenia Rady (ES, Euratom) č. 1605/2002 z 25. júna 2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev (2), zmeneného a doplneného nariadením Rady (ES, Euratom) č. 1995/2006 (3) z 13. decembra 2006, vnútroštátnym orgánom právny základ na to, aby finančnú pomoc z Európskeho fondu pre utečencov, ktorá už bola stanovená, zmenili v neprospech príjemcu tejto pomoci alebo požadovali jej vrátenie?
            
         
               2.
            
            
               Predstavuje článok 25 ods. 2 rozhodnutia Rady 2004/904/ES z 2. decembra 2004 o zriadení Európskeho fondu pre utečencov na obdobie 2005 — 2010 (4) vnútroštátnym orgánom právny základ na to, aby finančnú pomoc z Európskeho fondu pre utečencov, ktorá už bola stanovená, zmenili v neprospech príjemcu tejto pomoci alebo požadovali jej vrátenie bez toho, aby na to bolo potrebné oprávnenie podľa vnútroštátneho práva?
            
         
      (1)  Ú. v. ES L 312, s. 1; Mim. vyd. 01/001, s. 340.
   
      (2)  Ú. v. ES L 248, s. 1; Mim. vyd. 01/004, s. 74.
   
      (3)  Ú. v. EÚ L 390, s. 1.
   
      (4)  Ú. v. EÚ L 381, s. 52.